জোহৰা বেনচেম্ৰা

**জোহৰা বেনচেম্ৰা** () এগৰাকী আলজেৰিয়ান ফটোগ্ৰাফাৰ, যিয়ে মধ্যপ্ৰাচ্য, আফ্ৰিকা আৰু এছিয়াত কাম কৰে। বৰ্তমান আফ্ৰিকাত থাকে।

## জীৱনী
১৯৬৮ চনৰ অক্টোবৰ মাহত আলজেৰিয়াৰ আলজিয়াৰ্ছত জন্মগ্ৰহণ কৰা জোহৰা বেনচেম্ৰাই ডাঙৰ ভাতৃয়ে অপেশাদাৰী ছবি তোলা দেখি ডাঙৰ হৈছিল। প্ৰায় ছয় বছৰ বয়সতে ককায়েক ঘৰত নথকা সময়ত তেওঁৰ অনুকৰণ কৰি তেওঁৰ কেমেৰা ল’বলৈ আৰম্ভ কৰিছিল। এদিন জোহৰাৰ ভায়েকে তেওঁ কি কৰি আছিল সেই কথা গম পাই তেওঁক ধমক দিলে, কিন্তু পিছলৈ ভনীয়েকৰ বাবে এটা সৰু কেমেৰা আনি দিলে আৰু তেওঁ সহপাঠীসকলৰ ফটো তুলি আৰম্ভ কৰিলে।

১৯৯০ চনৰ পৰা ফটো সাংবাদিক হিচাপে কাম কৰি অহা বেনচেম্ৰাই তেওঁৰ ৰয়টাৰ প্ৰফাইলত উল্লেখ কৰিছে যে, তেওঁ প্ৰথমবাৰৰ বাবে ১৯৯৫ চনত ফটোগ্ৰাফাৰৰ দৰে অনুভৱ কৰিছিল: জীৱনত প্ৰথমবাৰৰ বাবে মৃতদেহ দেখা পাইছিল। আলজেৰিয়াৰ ৰাজধানীৰ মাজমজিয়াত থানা আৰু তাইৰ কৰ্মস্থলীৰ ওচৰতে গাড়ী বোমা বিস্ফোৰণ ঘটিছিল। প্ৰথমবাৰৰ বাবে তেওঁ দেখিলে মাটিত জ্বলি যোৱা মহিলাৰ মৃতদেহ। পিছদিনা তেওঁ সাৰ পাই অন্তৰৰ পৰা প্ৰকৃত ফটোগ্ৰাফাৰ হ’বলৈ আহ্বান শুনা পালে। তেওঁৰ দৃঢ় বিশ্বাস যে, বিশেষকৈ ফটো সাংবাদিকতাৰ দৰে কামত সফল হ'বলৈ হ'লে ইয়াৰ লগত অহা প্ৰত্যাহ্বানসমূহ গ্ৰহণ কৰিবলৈ শিকিব লাগিব। ১৯৯৭ চনত আলজেৰিয়াৰ গৃহযুদ্ধৰ সময়ত প্ৰথমবাৰৰ বাবে ৰয়টাৰত ষ্ট্ৰিংগাৰ হিচাপে কাম কৰিছিল। ২০০০ চনত মেচিডোনিয়াত আলবেনিয়ান আৰু ছাৰ্বসকলৰ মাজৰ সংঘাতৰ বিষয়ে তেওঁ বাতৰি পৰিৱেশন কৰিছিল। ২০০৩ চনত ইৰাকত নিযুক্তি পোৱা ছানীয়ে নাজাফত কাম কৰাৰ সময়ত ৰয়টাৰৰ ষ্টাফ ফটোগ্ৰাফাৰ হৈছিল। তেওঁ দক্ষিণ চুডানৰ স্বাধীনতা গণভোট, ২০১১, টিউনিছিয়ান বিপ্লৱ, ২০১১ চনৰ লিবিয়াৰ গৃহযুদ্ধ আৰু ২০১৭ চনৰ মছুল যুদ্ধৰ বিষয়ে আলোচনা কৰিছিল। পাকিস্তানত ৰয়টাৰৰ মুখ্য ফটোগ্ৰাফাৰ (২০১২-২০১৫) হিচাপে কাম কৰা ছানীয়ে বৰ্তমান পশ্চিম আফ্ৰিকাৰ মুখ্য ফটোগ্ৰাফাৰ হিচাপে আফ্ৰিকাত থাকে। 

বেনচেম্ৰাই কয় যে, টিউনিছিয়ান বিপ্লৱেই তেওঁৰ ওপৰত আটাইতকৈ ডাঙৰ চিন ৰাখিছিল কাৰণ ৰাষ্ট্ৰখন কিমান নিয়ন্ত্ৰিত আছিল সেই কথা লক্ষ্য কৰিলে তেওঁ কেতিয়াও ভবা নাছিল যে টিউনিছিয়ানসকলে নিজৰ শাসকৰ বিৰুদ্ধে বিদ্ৰোহ কৰাৰ দিন আহিব। ২০১১ চনৰ ১৪ জানুৱাৰীত তেওঁ টিউনিছত উপস্থিত হয়, ঠিক সেই সময়তে ৰাষ্ট্ৰপতি জিন আল-আলবিডিন বেন আলীৰ পদত্যাগৰ দাবীত স্বৰাজ মন্ত্ৰালয়ৰ বাহিৰত এক বৃহৎ দলে গোট খাইছিল।

২০১১ চনত জাৰ্মানীৰ ফ্ৰেংকফৰ্টৰ ডয়চে বেংকৰ ভৱনত বেনচেম্ৰাৰ ফটো প্ৰদৰ্শন কৰা হৈছিল। বেংকটোৰ গ্ল'বেল হেড অৱ আৰ্ট ফ্ৰিডহেলম হুটে মন্তব্য কৰে যে, "বেনচেম্ৰা আমাৰ বাবে এগৰাকী গুৰুত্বপূৰ্ণ শিল্পী কাৰণ তেওঁ মনৰ সীমা ভাঙি স্থায়ী আৰু অৰ্থপূৰ্ণ ছাপ ৰাখিব জানে। এই মুহূৰ্তৰ সংঘাতৰ অন্তৰ্নিহিত পটভূমিৰ মানসিক চাপ আৰু সমস্যাসমূহ দেখুৱাবলৈ তেওঁৰ এক বৃহৎ ক্ষমতা আছে।"  ২০১২ চনত তেওঁ ছিৰিয়া ভ্ৰমণ কৰিছিল আৰু ফটো তুলিছিল।

তেওঁৰ কাম সাধাৰণতে "সংঘাত, মানৱীয় বিষয়, আৰু নাৰী আৰু ৰাজনীতিৰ কাহিনী" সামৰি লোৱা হয় আৰু ইয়াৰ মূল ভিত্তি হৈছে অভ্যন্তৰীণ সংঘাতত ভুগি থকা দেশসমূহৰ ওপৰত – সামাজিক, অৰ্থনৈতিক বা মানৱীয়। বেনচেমৰাই কয় যে অনুষ্ঠানৰ ফটো তোলাৰ সময়ত তেওঁৰ লক্ষ্য হৈছে ক্ষমতাত থকাসকলক পৰিস্থিতি উন্নত কৰিবলৈ প্ৰত্যাহ্বান জনোৱাৰ বাবে সংঘাতৰ বিষয়ে ভালদৰে বুজিবলৈ প্ৰসাৰ কৰা। তেওঁৰ পছন্দৰ কামসমূহ হ'ল আধিপত্যশীল শক্তিৰ বিৰুদ্ধে নাগৰিকত্ব আৰু মানৱ অধিকাৰৰ বাবে মানুহৰ সংগ্ৰামৰ সৈতে জড়িত কাহিনী।

২০১৭ চনত বেনচেম্ৰাক দ্য গাৰ্ডিয়ানৰ ছবিৰ ডেস্কে বছৰৰ এজেন্সী ফটোগ্ৰাফাৰ হিচাপে নিৰ্বাচিত কৰে।
## সন্মান
*২০০৫: বিজয়ী, ইউৰোপীয় সংঘৰ শ্ৰেষ্ঠ আফ্ৰিকান ফটোগ্ৰাফাৰৰ বঁটা।
*২০১৭: গাৰ্ডিয়ানৰ ছবি ডেস্ক এজেন্সীৰ বছৰৰ ফটোগ্ৰাফাৰ।
*২০১৭ চনৰ ইউনিচেফৰ সন্মানীয় উল্লেখ।

## তথ্য সূত্ৰ

শ্ৰেণী:আলজেৰিয়াৰ ব্যক্তি
শ্ৰেণী:ফটোগ্ৰাফাৰ